**Program obnovy dediny – Oblasť (POD)**

**Výzva z Environmentálneho fondu**

**Cieľ výzvy:**

Cieľom agendy je vytvoriť ekonomické, organizačné a odborné predpoklady podpory vidieckych komunít k tomu, aby sa vlastnými silami za pomoci občanov a vidieckych spolkov snažili o harmonický rozvoj zdravého životného prostredia, zachovávanie prírodných a kultúrnych hodnôt vidieckej krajiny vrátane environmentálne vhodných hospodárskych aktivít s dôrazom na identitu a špecifiká daného prostredia. Dotačný program je vhodným nástrojom na skvalitnenie života na vidieku využívaný výlučne obcami bez štatútu mesta.

**Termín na podanie žiadostí:** do 02.09.2024

**Oprávnené obdobie:** 1.1.2024 – 30.09.2025 (obdobie v ktorom musia byť oprávnené náklady zrealizované)

**Výška dotácie:** 8.000 EUR (na jednú žiadosť na jedného žiadateľa)

**Spolufinancovanie:**  je vo výške 1% oprávnených nákladov zo strany žiadateľa

**Oprávnený žiadateľ:**  iba obec bez štatútu mesta

**Oprávnené aktivity:**

**Činnosť POD 1: Kvalita životného prostredia na vidieku, je možné realizovať tieto aktivity:**

1. Podpora udržateľného využívania vôd na lokálnej úrovni
2. Budovanie a rekonštrukciu adaptačných opatrení na zmiernenie dôsledkov zmeny klímy

**Kombinácia uvedených aktivít** (aktivity 1 a 2 je možné medzi sebou kombinovať, avšak iba v rámci činnosti POD 1).

**Činnosť POD 2: Zelená infraštruktúra a starostlivosť o krajinu, je možné realizovať nasledovné aktivity:**

1. Budovanie prvkov zelenej infraštruktúry;
2. Revitalizácia a budovanie verejne dostupných priestranstiev v zastavanom území obce s povinným minimálnym limitom na prvky zelenej infraštruktúry;
3. Starostlivosť/ochrana/obnova/revitalizácia stromov (verejne dostupná zeleň);
4. Obnova a zriaďovanie náučných chodníkov a expozícií;
5. Ochrana a starostlivosť o charakteristický vzhľad krajiny a o významné krajinné prvky a pamätihodnosti;
6. Rekonštrukcia/obnova/ochrana drobnej sakrálnej architektúry

Detailnejšie informácie o výzve:

<https://www.eurofondy.sk/vyzva/envirofond-program-obnovy-dediny/>

V prípade záujmu nás kontaktujte!